เผลอสัมผัส ผู้ป่วยที่ดื้อยา MRSA จะเป็นอะไรมั้ยคะ
สวัสดีครับสำหรับ MRSA หรือ Methicillin-resistant Staphylococcus aureus เป็นเชื้อแบคทีเรียที่ดื้อต่อยาปฏิชีวนะหลายชนิดในกรณีที่สัมผัส มักไม่ก่อให้เกิดโรค แต่เชื้อแบคทีเรียนี้อาจพบอาศัยบนร่างกายเป็นพาหะที่สามารถแพร่กระจายเชื้อไปสู่คนอื่นได้ กรณีที่มีความเสี่ยงต่อการติดเชื้อ MRSA และเกิดโรคติดเชื้อคือ1.สูงอายุ สุขภาพไม่แข็งแรง2.มีอุปกรณ์ทางการแพทย์อยู่ภายในร่างกาย เช่นสายล้างไต สายสวนเส้นเลือดดำ สายสวนเส้นเลือดแดง3.การอาศัย หรือดูแลผู้ป่วยที่ติดเชื้อ MRSA อาจมีการสัมผัสต่อเชื้อ และเป็นพาหะการแพร่กระจายไปสู่ผู้อื่น โดยไม่เกิดอาการเจ็บป่วยอาการของการติดเชื้อ อาจมีการติดเชื้อที่อวัยวะใดอวัยวะหนึ่งๆ เช่นทีผิวหนัง ที่ปอด หากรุนแรงจะมีการติดเชื้อในกระแสเลือดสำหรับการสัมผัสไม่ทำให้เกิดอาการเจ็บป่วยหรือก่อโรคในทุกๆคน แนะนำให้ล้างทำความสะอาดมือ และร่างกาย เพื่อลดโอกาสการเป็นพาหะแพร่กระจายเชื้อสู่ผู้อื่นครับ